Nígbà tì ó ṣe, ọkùnrin olówó kan pinnu láti ran tálákà yìí lọ́wọ́. Olówó náà ní ilẹ̀ kan tí kún fún igi ọ̀pẹ. Ó pe ọkùnrin yìí ó sì bá a ṣe ètò wí pé kí ó máa dá ẹmu lórí ọ̀pẹ wọ̀nyí, nígbà tì í bá dá ẹmu náà tán tí ó tà á, kí àwọn jọ máa pín owó tí ó bá ti ibẹ̀ jáde ní dọ́gbadọ́gba. Ó fún tálákà yìí ní owó tí yóó fi ra akèǹgbè àti gbogbo nǹkan fífí dá ẹmu. Inú ọkùnrin yìí dùn ó sì múra lọ́jọ́ kan ó lọ sí oko náà ó dá ẹmu ó sì so àwọn akèǹgbè wọn-ọnnì mọ́ orí ọ̀pẹ nírètí pé nígbà tí ó bá di ọjọ́ kejì tí òun bá dé òun óò bá ẹmu nínú àwọn àkèǹgbè wọn-ọnnì òun óo sì tà á, òun àti olówó náà yóó jọ pín owó tí ó bá ti ibẹ̀ wá ní dọ́gbadọ́gba. Nígbà tí ó di ọjọ́ kejì tí ọkùnrin yìí lọ sí ibi ọ̀pẹ  wọn-ọnnì ó bá àwọn akèǹgbè tí ó ti so mọ́ ọ̀pẹ ní ilẹ̀ ní fífọ́. Eléyìí yà á lẹ́nu lọ́pọlọpọ̀ ó sì dùn ún gidigidi.
Nigba ti o se, okunrin olowo kan pinnu lati ran talaka yii lowo. Olowo naa ni ile kan ti kun fun igi ope. O pe okunrin yii o si ba a se eto wi pe ki o maa da emu lori ope wonyi, nigba ti i ba da emu naa tan ti o ta a, ki awon jo maa pin owo ti o ba ti ibe jade ni dogbadogba. O fun talaka yii ni owo ti yoo fi ra akengbe ati gbogbo nnkan fifi da emu. Inu okunrin yii dun o si mura lojo kan o lo si oko naa o da emu o si so awon akengbe won-onni mo ori ope nireti pe nigba ti o ba di ojo keji ti oun ba de oun oo ba emu ninu awon akengbe won-onni oun oo si ta a, oun ati olowo naa yoo jo pin owo ti o ba ti ibe wa ni dogbadogba. Nigba ti o di ojo keji ti okunrin yii lo si ibi ope  won-onni o ba awon akengbe ti o ti so mo ope ni ile ni fifo. Eleyii ya a lenu lopolopo o si dun un gidigidi.